राजस्थान शिक्षक संघ (राष्ट्रीय) के प्रतिनिधि मंडल ने जिला शिक्षा अधिकारी माध्यमिक (प्रथम) से शिक्षक समस्याओं को लेकर वार्ता की। प्रमुख रूप से शिक्षकों के ग्रीष्मावकाश में प्रशिक्षण का उपार्जित अवकाश स्वीकृत करने, पीईईओ क्षेत्र के अधीनस्थ विद्यालयों के शिक्षकों से वेतन बिल और एरियर बिल बनाने के नाम पर वसूल की जाने वाली राशि व सातवें वेतन आयोग के एरियर की पहली-दूसरी किस्त राशि कर्मचारी के जीपीएफ खाते में जमा कराने को लेकर वार्ता की। जिला शिक्षा अधिकारी अशोक ने सभी समस्याओं के समाधान का आश्वासन दिया। प्रतिनिधि मंडल में जिला अध्यक्ष कैलाश सुथार, विभाग संगठन मंत्री सत्यनारायण वैष्णव, दिनेश भट्ट, राजेंद्र शर्मा, सुरेश बड़वा ,विनोद झंवर आदि प्रमुख पदाधिकारी उपस्थित थे।